Danielle Collins a obținut calificarea în optimile turneului WTA de la Roma, după ce a învins-o în două seturi pe Caroline Garcia, scor 6-3, 6-3.
Danielle Collins a eliminat-o pe Caroline Garcia în turul trei la Roma
Danielle Collins s-a calificat duminică în optimile de finală ale turneului WTA de la Roma.
Cea mai în formă jucătoare din circuitul WTA, cap de serie numărul 13, a reușit o prestație de excepție în duelul contra franțuzoaicei Caroline Garcia (23 WTA), pe care a învins-o într-o oră și 22 de minute.
Campioană în acest an la Miami și Charleston, Collins va fi următoarea adversară a Irinei Begu (161 WTA), cea care a eliminat-o în turul trei pe Elise Mertens (30 WTA), scor 6-2, 6-0.
Danielle Collins a demonstrat și de această dată că îi priește să joace cu Caroline Garcia. Jucătoarea din Statele Unite ale Americii conduce cu 5-0 în meciurile directe cu câștigătoarea Turneului Campioanelor din 2022.
WTA Roma are loc în perioada 7-19 mai pe zgura din complexul de la Foro Italico. Are premii totale în valoare de $5.509.771 și face parte din categoria „WTA 1000”. Campioana en-titre este kazaha Elena Rybakina.
- Competiția italiană fondată în 1930 a fost câștigată în trei rânduri de un sportiv din România: Ilie Năstase, edițiile din 1970 și 1973, și Simona Halep, 2020.
- Au mai disputat finale: Ilie Năstase (1974, învins de Bjorn Borg), Virginia Ruzici (1978, 1980, 1981) și Simona Halep (2017, 2018, învinsă în ambele cazuri de Elina Svitolina).
Ultimele campioane de la Foro Italico
2023 - Elena Rybakina
2022 - Iga Swiatek
2021 - Iga Swiatek
2020 - Simona Halep
2019 - Karolina Pliskova
2018 - Elina Svitolina (finală cu Simona Halep)
2017 - Elina Svitolina (finală cu Simona Halep)
2016 - Serena Williams
2015 - Maria Sharapova etc.